Tóth Isaszegi Irén Alapítvány

*cím:* 1025 Bp. Nagybányai út 77./fszt.2.

*E-mail :* palfi1zoltan@gmail.com WEB: [www.macsoda.hu/tiia](http://www.macsoda.hu/tiia) *Adószám:* 18336085-1-41

**Ösztöndíj pályázat**

A Tóth Isaszegi Irén Alapítvány (TIIA) pályázatot hirdet tanulmányi ösztöndíjak odaítélésére a 2017/2018-es tanévre.

1. A pályázatra jelentkezhetnek: Azok a magyar anyanyelvű, állandó szerbiai lakhellyel rendelkező, tanulmányaikat a zentai Bolyai Tehetséggondozó Gimnáziumban, vagy más vajdasági oktatási intézményben folytató középiskolások és egyetemisták, akik megfelelő tanulmányi előmenetellel rendelkeznek (középiskolások minimum átlaga: 4,50; egyetemisták minimum átlaga: 9,0), valamint kiemelkedő eredményt értek el különféle megmérettetéseken.

2. A pályázaton való részvételhez szükséges dokumentumok:  
- rövid életrajz (Max. 1 A4-es oldal) a pályázati jelentkezés főbb, személyes indokainak feltüntetésével,  
- iskolai/egyetemi igazolás az adott intézményben való aktív státuszról,  
- tanulmányi eredményeket igazoló bizonyítványok fénymásolata,  
- tanulmányi versenyeken és egyéb nyilvános, a tanulmányokhoz kapcsolódó eseményeken szerzett kiemelkedő eredményeket igazoló dokumentumok fénymásolatai,

3. Az alapító és az ösztöndíj bemutatása:

Bretschneider Irén (szül: Tóth Isaszegi) Németországban élő nyugdíjas építészmérnök.Az adományozó Topolyán (Vajdaság) született, ott élt a családja és átélte a határon túli magyarság nehéz helyzetét. Ezért gondolja úgy, hogy elsősorban közülük támogatna olyan tehetséges, szorgalmas, nemzeti érzelmű, vallásos fiatalokat, akiknek szociális helyzete megnehezíti továbbtanulásukat. Szeretné elősegíteni, hogy a fiatalok tanulmányaik befejezése után szülőföldjükön maradjanak.

4. Az ösztöndíjjal kapcsolatos egyéb információk:  
A kiosztásra kerülő ösztöndíjak száma: 2.

A pályázaton keresztül kiosztásra kerülő keretösszeg 1600 euro, amelyet egyenlő arányban osztanak el a két nyertes között. A nyertesek euro számlájára még az idei év során átutaljuk a fenti összeget . Az ösztöndíj a 2017/2018-es iskolaévre szól.

5. A pályázat benyújtásának határideje :  
A pályázatok beadásának kezdő időpontja: 2017. november 6.  
**A pályázatok beérkezésének határideje: 2017. december 4.**

6. A pályázat beküldésének módja:

- Postai úton

**Bólyai Farkas Alapítvány, 24400 Zenta, postafiók 140.**

- Személyesen

Zentán a Tisza-part - Alvég Helyi Közösségben : Karadjordje utca 39.

ügyfélfogadáskor: munkanapokon 7-től 11 óráig

7. Általános tudnivalók:  
- a hiányos vagy késve érkezett pályázatokat a bíráló bizottság nem veszi figyelembe,  
- a pályázati dokumentációt a pályázónak nem küldjük vissza,  
- a pályázónak fellebbezési joga nincs.

A pályázattal kapcsolatban bővebb információkat a következő elérhetőségen keresztül lehet kapni:   
Pálfi Zoltan TIIA kuratóriumi elnök ,palfi1zoltan@gmail.com

és Vatai Zsuzsanna igazgatóbizottsági elnök, [bolyai.farkas.alapitvany@gmail.com](https://mail.bolyai-zenta.edu.rs/horde/imp/message.php?mailbox=INBOX&index=6640)

A nyertes pályázók számára az ösztöndíjszerződésben meghatározott ösztöndíjat a TIIA biztosítja, amelyet az ösztöndíjas legkésőbb 2017. december 25-ig megkap. Amennyiben a pályázó jelen pályázati kiírásban foglalt kötelezettségeinek a fent meghatározott határidőkön belül nem tesz eleget, elveszíti jogosultságát a Tóth Isaszegi Irén-ösztöndíjra.

Budapest 2017. november 6.

Pálfi Zoltán, kuratóriumi elnök, Tóth Isaszegi Irén Alapítvány